 Wasiirka gaashaandhiga Somaliland Axmed Xaaji Cali Cadami, ayaa isna Geeska Afrika uga waramay dagaalkaas, waxaanu yidhi Waa la is yaqaan, si walba waa la isku og yahay, wax badan oo iskaga keen qarsooni ma jiraan, mar iyo laba waa la isku dulqaata, dulqaadka iyo samirkuna xuduud bay leeyihiin, Diiwaangelinta iyo Doorashooyinku waa hanaanka wanaagsan ee wadamada horumarka ku taamaya, Puntland inuu nidaamkaasi ka hirgalo xaasid kuma nihin, laakiin waxa la yidhaahda muuminka laba god lagama wada qaniino, laba qaniinkii wey dhaaftay oo afar goor bay maraysaa, guud ahaana cida luuqada Afsomaliga ku hadasha wax intaas ka yar baa kala fogeysay, aynu aad u kala dambayno, dulqaadkuna xumad buu leeyahay ee waxaan ku talin lahaa in caqligu shaqeeyo oo caadifada laga tago, waxaanu u sheegaya shacabkayga iyo dadkayga u dareeray Diiwaangelinta kamaanu filayn Puntland inay weerar soo qaado 